बंपर आवक के कारण इन दिनों टमाटर के भाव में लगातार गिरावट की स्थिति है। स्थानीय थाेक सब्जी मंडी डूमरतराई में टमाटर मंगलवार को थोक में 10 से 12 रुपए प्रति किलोग्राम के भाव बिका। खुदरा बाजार में यह 15 से 20 रुपए प्रति किलोग्राम के स्तर पर कारोबार कर रहा है। श्रीराम थोक सब्जी विक्रेता समिति डूमरतराई के अध्यक्ष टी.श्रीनिवास रेड्‌डी के अनुसार आवक अधिक होने आैर मांग कमजोर होने के कारण टमाटर सस्ता हो रहा है।